
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1521 

21 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός επιτοκίου εντόκων γραμματίων διάρ¬ 
κειας 13 εβδομάδων με ημερομηνία δημοπρασί¬ 
ας 18/06/2013. 1 

Απόφαση έκδοσης Εντόκων Γραμματίων του Ελ¬ 
ληνικού Δημοσίου διάρκειας 13 εβδομάδων στις 
21/06/2013 μέσω δημόσιας εγγραφής. 2 


Απόφαση έκδοσης Εντόκων Γραμματίων του Ελ¬ 
ληνικού Δημοσίου διάρκειας 13 εβδομάδων στις 
21/06/2013 μέσω δημοπρασίας και διάθεσης σε 
φυσικά πρόσωπα μετά την ημερομηνία διακανο¬ 


νισμού. 3 

Κατηγορίες, κριτήρια και διαδικασία ένταξης Πελα¬ 
τών στους Ευάλωτους Πελάτες ηλεκτρικής ενέρ¬ 
γειας . 4 


ΑΠΟΦΑΣΕΙ Σ 

Αριθ. 2/59333/0023Α (1) 


Καθορισμός επιτοκίου εντόκων γραμματίων διάρκειας 
13 εβδομάδων με ημερομηνία δημοπρασίας 18/06/2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/1957 
«Περί εκδόσεως εντόκων γραμματίων» (ΦΕΚ173 Α/1957). 

2. Τ ις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων». (ΦΕΚ 
81 Α/1982). 

3. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990). 

4. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α/1992). 

5. Την υπ’ αριθ. 2/58561/0023Α/18-06-2013 απόφαση του 
Υπουργού Οικονομικών για την έκδοση Εντόκων Γραμ¬ 
ματίων του Ελληνικού Δημοσίου διάρκειας 13 εβδομά¬ 


δων στις 21/06/2013 μέσω Δημοπρασίας και διάθεσης σε 
φυσικά πρόσωπα μετά την ημερομηνία διακανονισμού». 

6. Τα αποτελέσματα της από 18/06/2013 δημοπρασίας 
Εντόκων Γραμματίων του Ελληνικού Δημοσίου διάρκειας 
13 εβδομάδων. 

7. Το π.δ. 185/2009 «Ανασύσταση Υπουργείου Οικονομι¬ 
κών» (ΦΕΚ 213 Α/2009) και το π.δ. 189/2009 «Καθορισμός 
και ανακατανομή αρμοδιοτήτων των Υπουργείων» (ΦΕΚ 
221 Α/2009). 

8. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 Α/2012). 

9. Την υπ’ αριθ. Υ48/9-07-2012 απόφαση του Πρωθυ¬ 
πουργού «Καθορισμός αρμοδιοτήτων του αναπληρωτή 
Υπουργού Οικονομικών Χρήστου Σταϊκούρα» (ΦΕΚ 2105 
Β/2012). 

10. Τις διατάξεις του Ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (ΦΕΚ 112 Α/2010), αποφασίζουμε: 

1. Ορίζουμε το επιτόκιο των Εντόκων Γ ραμματίων του 
Ελληνικού Δημοσίου, ν.δ. 3745/1957 και Ν. 1266/1982, που 
θα εκδοθούν ή θα ανανεωθούν από 18 Ιουνίου 2013 για 
διάρκεια 13 εβδομάδων (ή τριών μηνών) σε 4,02%. 

2. Το παραπάνω επιτόκιο είναι εκείνο που προέκυψε 
κατά την δημοπρασία Εντόκων Γ ραμματίων του Ελληνι¬ 
κού Δημοσίου διάρκειας 13 εβδομάδων στις 18/06/2013. 

3. Για τα άληκτα έντοκα γραμμάτια και για το χρονικό 
διάστημα από την παραπάνω ημερομηνία μέχρι τη λήξη 
τους ισχύουν οι αποφάσεις μας βάσει των οποίων έγινε 
η έκδοσή τους. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία έχει προβλεφθεί και 
θα καλυφθεί από τις δαπάνες εξυπηρέτησης του Δη¬ 
μοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/59328/0023Α (2) 

Απόφαση έκδοσης Εντόκων Γραμματίων του Ελληνικού 
Δημοσίου διάρκειας 13 εβδομάδων στις 21/06/2013 
μέσω δημόσιας εγγραφής. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α/1994). 

3. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α/1992). 

4. Τις διατάξεις των άρθρων 5 έως και 12 του Ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α/1994). 

5. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81 Α/1982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α/1996). 

6. Τ ις διατάξεις του άρθρου 12 του Ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151 
Α/1994), όπως ισχύει. 

7. Τις διατάξεις του Ν. 2842/2000 «Λήψη συμπληρωμα¬ 
τικών μέτρων για την εφαρμογή των κανονισμών (ΕΚ) 
1103/97,974/98 και 2866/98 του Συμβουλίου, όπως ισχύουν 
σχετικά με την εισαγωγή του ΕΥΡΩ». (ΦΕΚ 207 Α/2000). 

8. Τ ις διατάξεις των άρθρων 90 & 91 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α/1995) και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του Ν. 3871/2010 (ΦΕΚ 141 Α/2010). 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), όπως τροποποιήθηκε 
με τον ν. 3965/2011 (ΦΕΚ 113 Α/2011 ). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α/1957), όπως τροποποι¬ 
ήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α/1982). 

11. Την υπ’ αριθ. 2/22899/0023Α/15-03-2012 απόφαση 
του Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τλ.» (ΦΕΚ 785 Β/2012). 

12. Την υπ’ αριθ. 2/60752/0004/9-9-2010 απόφαση του 
Υπουργού Οικονομικών «Εξουσιοδότηση του Οργανι¬ 
σμού Διαχείρισης Δημοσίου Χρέους (Ο.Δ.ΔΗ.Χ.) ως εντο- 
λοδόχου του Ελληνικού Δημοσίου» (ΦΕΚ 1538 Β/2010). 

13. Την υπ’ αριθ. 2/89260/29.12.2000 απόφαση του 


Υπουργού Οικονομίας & Οικονομικών «Οροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β/2001). 

14. Την υπ’ αριθ. 2/910 01/0023/Α/29-12-2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β/2010). 

15. Την υπ’ αριθ. 2/92959/0023Α/28-12-2012 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2013» (ΦΕΚ 3562 Β/2012). 

16. Το π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α/2009). 

17. Το π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α/2009). 

18. Το π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α/012). 

19. Την υπ’ αριθ. Υ48/9-07-2012 απόφαση του Πρωθυπουρ¬ 
γού «Καθορισμός αρμοδιοτήτων του αναπληρωτή Υπουρ¬ 
γού Οικονομικών Χρήστου Στάίκούρα» (ΦΕΚ 2105 Β/2012). 

20. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112 Α/2010). 

21. Το υπ’ αριθ. 921/14-06-2013 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων στις 18/06/2013 και της διάθεσής τους στο απο- 
ταμιευτικό κοινό. 

22. Τα αποτελέσματα της δημοπρασίας εντόκων γραμ¬ 
ματίων της 18ης Ιουνίου 2013, αποφασίζουμε: 

Τη διάθεση με Δημόσια Εγγραφή, εντόκων γραμματί¬ 
ων του Ελληνικού Δημοσίου, διάρκειας 13 εβδομάδων, 
με ημερομηνία έκδοσης την 21η Ιουνίου 2013 και ημε¬ 
ρομηνία λήξης την 20ή Σεπτεμβρίου 2013. 

Τα έντοκα γραμμάτια αποφέρουν τόκο από την ημε¬ 
ρομηνία έκδοσης τους με επιτόκιο σταθερό για όλη την 
διάρκεια τους, όπως αυτό ορίζεται παρακάτω. Ο τόκος, 
ο οποίος προκαταβάλλεται, υπολογίζεται εσωτερικά με 
βάση έτος 360 ημερών και πραγματικό αριθμό ημερών 
(ΑΟΤ/360). 

Το επιτόκιο των παραπάνω τίτλων ορίζεται σε 4,02%, 
δηλαδή ίσο με την τιμή που προέκυψε μετά τη δημο¬ 
πρασία των εντόκων γραμματίων της 18ης Ιουνίου 2013. 

Ο φόρος που αναλογεί επί των τόκων παρακρατείται 
κατά την ημερομηνία έκδοσης των τίτλων. 

Τα έντοκα γραμμάτια είναι τίτλοι άυλης μορφής 
(λογιστική μορφή) και θα διατεθούν στο επενδυτικό 
κοινό, μόνο σε φυσικά πρόσωπα-κατοίκους της Ε.Ε., 
αφού εκδοθεί ξεχωριστός κωδικός αριθμός (ΙδΙΝ Β, 
ΘΒ0026157645). Η διάθεση θα γίνει με δημόσια εγγραφή 
μέσω της Τράπεζας της Ελλάδος, των Τραπεζών, των 
Πιστωτικών Ιδρυμάτων, των χρηματιστών-μελών του 
Χρηματιστηρίου Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων αρχίζει την Δευ¬ 
τέρα 17 Ιουνίου 2013 και ολοκληρώνεται την Τετάρτη 
19 Ιουνίου 2013. 

Οι ενδιαφερόμενοι δηλώνουν υποχρεωτικά, κατά τη 
διαδικασία της δημόσιας εγγραφής: 

• Το Α.Φ.Μ. τους, 

• Τη χώρα προέλευσης του Α.Φ.Μ. τους, 

• Τον χειριστή τους στο Σ.Α.Τ., 

• Τη μερίδα και τον λογαριασμό τους στο Σ.Α.Τ., 

• Το ποσό των εντόκων γραμματίων για το οποίο 
επιθυμούν να εγγράφουν. 

Οι εγγραφές θα γίνονται σε πολλαπλάσια των 1.000 
Ευρώ, με κατώτερο ποσό εγγραφής ανά φυσικό πρό¬ 
σωπο τα 1.000 Ευρώ και με ανώτατο ποσό εγγραφής 
και διάθεσης ανά φυσικό πρόσωπο έντοκα γραμμά- 
τια-ονομαστικής αξίας 15.000 Ευρώ. Η κατανομή και οι 
εγγραφές θα γίνονται από το Σύστημα Άυλων Τίτλων 
(Σ.Α.Τ.) του Κεντρικού Αποθετηρίου Αξιών (Κ.Α.Α.) σε 
πολλαπλάσια των 1.000 Ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άυλων τίτλων της Τράπεζας 
της Ελλάδος, κατά την συνήθη διαδικασία. 

Οι προσφερόμενοι τίτλοι θα είναι αφορολόγητοι, υπό 
την προϋπόθεση ότι θα διακρατηθούν μέχρι τη λήξη 
τους. Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Κατά την ημερομηνία λήξης των εντόκων γραμματίων, 
ο φόρος που έχει παρακρατηθεί κατά την έκδοση, επι- 
στρέφεται στα φυσικά πρόσωπα-κατόχους του Ι3ΙΝ Β 
που έχουν διακρατήσει τους τίτλους μέχρι τη λήξη τους. 

Η εξόφληση των τίτλων θα γίνει στην ονομαστική 
τους αξία. 

Οι κάτοχοι των εντόκων γραμματίων με Ι3ΙΝ Β μπο¬ 
ρούν σε περίπτωση πώλησης των τίτλων τους να απευ¬ 
θύνονται στις Τράπεζες και στους λοιπούς εξουσιοδο¬ 
τημένους φορείς, οι οποίοι θα αγοράζουν τους τίτλους 
και στη συνέχεια θα τους μεταφέρουν από το Ι5ΙΝ Β 
στο αρχικό Ι5ΙΝ της δημοπρασίας (ΘΒ0000109125). Εκεί 
οι τίτλοι θα είναι διαπραγματεύσιμοι. 

Για την διάθεση των εντόκων γραμματίων στο επεν¬ 
δυτικό κοινό από τις Τράπεζες και τους λοιπούς εξουσι¬ 
οδοτημένους φορείς, θα δοθεί προμήθεια 0,15%. Επίσης 
θα δοθεί προμήθεια στο Σ.Α.Τ. του Κεντρικού Αποθε¬ 
τηρίου Αξιών 0,04%. 

Κατά τα λοιπά ισχύει η απόφασή μας 2/89260/0023/29- 
12-2000 «Γενικοί όροι εντόκων γραμματίων του Ελληνι¬ 
κού Δημοσίου» (ΦΕΚ 615 Β/23.5.2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθ. 2/58561/0 023Α (3) 

Απόφαση έκδοσης Εντόκων Γραμματίων του Ελληνικού 
Δημοσίου διάρκειας 13 εβδομάδων στις 21/06/2013 
μέσω δημοπρασίας και διάθεσης σε φυσικά πρόσω¬ 
πα μετά την ημερομηνία διακανονισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 


«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α/1994). 

3. Τ ις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις». (ΦΕΚ 
128 Α/1992). 

4. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81 Α/1982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α/1996). 

5. Τις διατάξεις των άρθρων 5 έως και 12 του Ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α/1994). 

6. Τις διατάξεις του άρθρου 12 του Ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151 
Α/1994), όπως ισχύει. 

7. Τις διατάξεις του Ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207 
Α/2000). 

8. Τις διατάξεις των άρθρων 90 & 91 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α/1995) και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του Ν. 3871/2010 (ΦΕΚ 141 Α/2010). 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), όπως τροποποιήθηκε 
με τον ν. 3965/2011 (ΦΕΚ 113Α/2011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α/1957), όπως τροποποι¬ 
ήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α/1982). 

11. Την υπ’ αριθ. 2/22899/0023Α/15-03-2012 απόφαση 
του Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 785 Β/2012). 

12. Την υπ’ αριθ. 2/60752/0004/9-9-2010 απόφαση του 
Υπουργού Οικονομικών «Εξουσιοδότηση του Οργανι¬ 
σμού Διαχείρισης Δημοσίου Χρέους (Ο.Δ.ΔΗ.Χ.) ως εντο- 
λοδόχου του Ελληνικού Δημοσίου» (ΦΕΚ 1538 Β/2010). 

13. Την υπ’ αριθ. 2/89260/29.12.2000 απόφαση του 
Υπουργού Οικονομίας & Οικονομικών «Οροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β/2001). 

14. Την υπ’ αριθ. 2/91001/0023/Α/29-12-2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β/2010). 

15. Την υπ’ αριθ. 2/92959/0023Α/28-12-2012 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2013» (ΦΕΚ 3562 Β/2012). 

16. Το π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α/2009). 

17. Το π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α/2009). 

18. Το π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α /2012). 

19. Την υπ’ αριθ. Υ48/9-07-2012 απόφαση του Πρωθυ¬ 
πουργού «Καθορισμός αρμοδιοτήτων του αναπληρωτή 
Υπουργού Οικονομικών Χρήστου Σταϊκούρα» (ΦΕΚ 2105 
Β/2012). 

20. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112 Α/2010). 

21. Το υπ’ αριθ. 921/14-06-2013 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων στις 18/06/2013 και της διάθεσής τους στο απο- 
ταμιευτικό κοινό, αποφασίζουμε: 

Ορίζουμε τους βασικούς όρους έκδοσης, τη διαδικασία 
της δημοπρασίας στις 18 Ιουνίου 2013, μέσω της οποίας 
θα διατεθούν τίτλοι του Ελληνικού Δημοσίου σε άυλη 
μορφή, καθώς και τη διάθεση σε φυσικά πρόσωπα μετά 
την ημερομηνία διακανονισμού. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι, οι οποίοι θα διατεθούν μέσω δημοπρασίας, 
είναι έντοκα γραμμάτια διάρκειας 13 εβδομάδων, σε 
ευρώ, με ημερομηνία έκδοσης την 21η Ιουνίου 2013 και 
ημερομηνία λήξης την 20η Σεπτεμβρίου 2013. 

2. Ο υπολογισμός των τόκων θα γίνει με βάση έτος 
360 ημερών και πραγματικό αριθμό ημερών (ΑΟΤ/360). 

3. Το ποσό της έκδοσης καθορίζεται σε ένα δισεκα¬ 
τομμύριο ( 1.000.000.000,00) ευρώ. 

4. Η εξόφληση των τίτλων θα γίνει την ημερομηνία 
λήξεως στην ονομαστική τους αξία. 

5. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

6. Οι τόκοι των εντόκων γραμματίων υπόκεινται σε 
φορολόγηση βάσει συντελεστή φορολόγησης που ισχύ¬ 
ει κατά την έκδοση των τίτλων. Η παρακράτηση του 
φόρου θα γίνει σύμφωνα με την ισχύουσα νομοθεσία 
φορολόγησης των τίτλων του Ελληνικού Δημοσίου. 

Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Β. ΔΗΜΟΠΡΑΣΙΑ 

1) Στη Δημοπρασία συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς 
(Β.Δ.Α.). Η δημοπρασία θα γίνει βάσει του Κανονισμού 
Λειτουργίας των Βασικών Διαπραγματευτών Αγοράς, 
την Τρίτη 18 Ιουνίου 2013, μέσω της ΗΔΑΤ, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 
Οι ανταγωνιστικές προσφορές ικανοποιούνται, μέχρι 
του ύψους του δημοπρατούμενου ποσού, στην τιμή της 
τελευταίας προσφοράς που γίνεται δεκτή στη δημο¬ 
πρασία (ουί οΐΐ ρποθ). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι 
οποίοι υποβάλλουν μέχρι 5 ανταγωνιστικές προσφο¬ 


ρές έκαστος. Το ελάχιστο ποσό κάθε προσφοράς 
δεν θα υπολείπεται των πέντε εκατομμυρίων Ευρώ (€ 
5.000.000) ενώ το μέγιστο δεν θα υπερβαίνει το ύψος 
του δημοπρατούμενου ποσού. 

Οι προσφορές θα αναφέρονται σε ονομαστικές αξίες 
πολλαπλάσιες του ενός εκατομμυρίου ΕΥΡΩ (€1.000.000). 

3) Κάθε προσφορά πρέπει να περιλαμβάνει την ονο¬ 
μαστική αξία των εντόκων που ζητούνται καθώς και 
την τιμή που είναι διατεθειμένος να πληρώσει ο κάθε 
επενδυτής. 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια ΕΥΡΩ (€ 1.000). 

5) Μη ανταγωνιστικές προσφορές δικαιούνται να 
υποβάλουν μόνο οι Βασικοί Διαπραγματευτές (μία μη 
ανταγωνιστική προσφορά έκαστος). Η ποσότητα που 
θα διατίθεται με τη διαδικασία αυτή εκ μέρους του 
Ελληνικού Δημοσίου, δεν θα υπερβαίνει το 30% του 
δημοπρατούμενου ποσού. Η κατανομή στους ενδιαφε¬ 
ρομένους γίνεται ανάλογα με τη συμμετοχή τους στις 
μη ανταγωνιστικές προσφορές. Οι μη ανταγωνιστικές 
προσφορές ικανοποιούνται στην τιμή της τελευταίας 
προσφοράς που γίνεται δεκτή στη δημοπρασία (ουί 
οίί ρποθ). 

Η κάθε μια μη ανταγωνιστική προσφορά δεν μπορεί 
να υπερβαίνει το συνολικό ποσό που διατίθεται με τη 
μέθοδο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 
18 Ιουνίου 2013 και μέχρι την 12.00 μεσημβρινή ώρα 
Ελλάδος. 

6) Η αναγγελία των επιτυχών προσφορών και των απο¬ 
τελεσμάτων της δημοπρασίας θα γίνει την ίδια ημέρα 
της διεξαγωγής της δημοπρασίας στις 18 Ιουνίου 2013 
και μέχρι την 12:45 μεσημβρινή ώρα Ελλάδος, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και μέχρι τη 
12:00 μεσημβρινή ώρα Ελλάδος της 20ης Ιουνίου 2013, 
να υποβάλουν προσφορές μέσω της ΗΔΑΤ, για την από¬ 
κτηση στην τιμή της τελευταίας προσφοράς που γίνεται 
δεκτή στη δημοπρασία (ουί οίί ρποο) επί πλέον τίτλων 
μέχρι συνολικής ονομαστικής αξίας ίσης προς το 30% 
του δημοπρατούμενου ποσού. Στην περίπτωση που η 
συνολική ονομαστική αξία των νέων προσφορών υπερ¬ 
βαίνει το ανωτέρω ποσοστό, η κατανομή των τίτλων σε 
κάθε έναν Βασικό Διαπραγματευτή θα γίνεται με την 
αναλογία που προκύπτει από το μέσο σταθμικό ποσο¬ 
στό συμμετοχής ενός εκάστου στις επιτυχείς ανταγω¬ 
νιστικές προσφορές των προηγουμένων της παρούσας, 
τριών δημοπρασιών. Το τυχόν αδιάθετο υπόλοιπο αυτού 
του ποσού θα κατανέμεται εξ ίσου στους ενδιαφερομέ¬ 
νους Βασικούς Διαπραγματευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 20ης Ιου¬ 
νίου 2013, από την Τράπεζα της Ελλάδος (ΗΔΑΤ). 

8) Η καταβολή του αντιτίμου αγοράς τίτλων 
(δθΙΙΙβηηθηΙ) θα γίνει στις 21 Ιουνίου 2013, ημερομηνία 
έκδοσης των εντόκων γραμματίων. 

9) Για τα έντοκα γραμμάτια που θα διατεθούν στους 

Βασικούς Διαπραγματευτές, μέσω της δημοπρασίας, 
δεν θα δοθεί προμήθεια. 

Γ. ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού 
της 21ης Ιουνίου 2013 (συμπεριλαμβανομένης), μέχρι 
και πέντε εργάσιμες ημέρες μετά, δηλαδή μέχρι και 
τη Δευτέρα 1 Ιουλίου 2013, η Τράπεζα της Ελλάδος, οι 
Τράπεζες, τα Πιστωτικά Ιδρύματα και λοιποί φορείς οι 
οποίοι είναι εξουσιοδοτημένοι από την Τράπεζα της 
Ελλάδος και έχουν στην κατοχή τους έντοκα γραμμάτια 
από την παραπάνω δημοπρασία, μπορούν να διαθέτουν 
τους τίτλους που κατέχουν στα φυσικά πρόσωπα, σε 
απεριόριστα ποσά, σε τιμή που θα καθορίσουν οι ίδιοι. 

Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα - κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδα επενδυτή στο Σύστημα Αυλών Τίτλων 
(Σ.Α.Τ.) του Κεντρικού Αποθετηρίου Αξιών (Κ.Α.Α.). 

Τα έντοκα γραμμάτια που θα διατίθενται με την πα¬ 
ραπάνω διαδικασία, θα είναι αφορολόγητα και θα ισχύει 
το Ι5ΙΝ Β των εντόκων γραμματίων της έκδοσης 21ης 
Ιουνίου 2013 για φυσικά πρόσωπα (ΘΒ0026157645). 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της έκδοσής τους και διακρα- 
τώνται μέχρι την λήξη τους. 

Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Ο φόρος στα έντοκα γραμμάτια θα παρακρατείται 
κατά την έκδοση και θα επιστρέφεται στα φυσικά πρό¬ 
σωπα, κατόχους του ΙδΙΝ Β, κατά την ημέρα λήξης των 
εντόκων γραμματίων. 

Κάθε ημέρα διάθεσης οι Τράπεζες και λοιποί φορείς 
ενημερώνουν το σύστημα των άυλων τίτλων της Τράπε- 
ζας της Ελλάδος για τη μεταφορά των εντόκων γραμμα¬ 
τίων από το αρχικό ΙδΙΝ (ΟΒΟΟΟΘ109125) (δημοπρασίας) 
στο ΙδΙΝ Β (έκδοσης για φυσικά πρόσωπα), κατά την 
συνήθη διαδικασία. Μετά το τέλος της 5ης εργάσιμης 
ημέρας, ενημερώνουν τις αντίστοιχες μερίδες των επεν¬ 
δυτών στο Σ.Α.Τ. του Κ.Α.Α. 

Οι κάτοχοι των εντόκων γραμματίων με ΙδΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους φορείς, 
οι οποίοι θα αγοράζουν τους τίτλους και στη συνέχεια 
θα τους μεταφέρουν από το ΙδΙΝ Β στο αρχικό ΙδΙΝ της 
δημοπρασίας. Εκεί οι τίτλοι θα είναι διαπραγματεύσιμοι. 

Για τη διάθεση αυτή δεν θα καταβληθεί προμήθεια. 
Κατά τα λοιπά ισχύει η απόφασή μας 2/89260/0023/29- 
12-2000 «Γενικοί όροι εντόκων γραμματίων του Ελληνι¬ 
κού Δημοσίου» (ΦΕΚ 615 Β/2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 


Αριθ. Δ5-ΗΛ/Β/Φ.1.21/οικ. 12112 (4) 

Κατηγορίες, κριτήρια και διαδικασία ένταξης Πελα¬ 
τών στους Ευάλωτους Πελάτες ηλεκτρικής ενέργειας. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του αρ. 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ Α' 98/22.04.2005) 

2. Το π.δ. 381/1989 «Οργανισμός του Υπουργείου Βι¬ 
ομηχανίας, Ενέργειας και Τεχνολογίας» (ΦΕΚ Α' 168/ 
16.06.1989) όπως τροποποιήθηκε με τα π.δ. 191/1996 (ΦΕΚ 
Α'54/10.07.1996), π.δ. 134/2005 (ΦΕΚ Α' 93/02.08.2005), π.δ. 
54/2006 (ΦΕΚ Α' 58/17.03.2006), σε συνδυασμό με το 
π.δ. 27/1996 «Συγχώνευση των Υπουργείων Τουρισμού, 
Βιομηχανίας, Ενέργειας και Τεχνολογίας και Εμπορί¬ 
ου στο Υπουργείο Ανάπτυξης» (ΦΕΚ Α' 19/01.02.1996), 
όπως τροποποιήθηκε με το π.δ. 122/2004 «Ανασύσταση 
του Υπουργείου Τουρισμού» (ΦΕΚ Α' 85/17.03.2004) και 
σε συνδυασμό με το π.δ. 185/2009 «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυ¬ 
ξης και Εμπορικής Ναυτιλίας, Αιγαίου και Νησιωτικής 
Πολιτικής» και μετονομασία του σε «Υπουργείο Οικο¬ 
νομίας, Ανταγωνιστικότητας και Ναυτιλίας», μετατρο¬ 
πή του Υπουργείου Μακεδονίας - Θράκης σε Γενική 
Γραμματεία Μακεδονίας - Θράκης και υπαγωγή στο 
Υπουργείο Εσωτερικών της Γ ενικής Γ ραμματείας Μακε¬ 
δονίας - Θράκης και της Γ ενικής Γ ραμματείας Αιγαίου 
και Νησιωτικής Πολιτικής» (ΦΕΚ Α' 213/07.10.2009), το 
π.δ. 189/2009 «Καθορισμός και ανακατανομή αρμοδιο¬ 
τήτων των Υπουργείων» (ΦΕΚ Α' 221/05.11.2009) και το 
π.δ. 24/2010 «Ανακαθορισμός των αρμοδιοτήτων των 
Υπουργείων και τροποποιήσεις του π.δ. 189/2009» (ΦΕΚ 
Α' 56/15.04.2010) 

3. Το π.δ 86/2012 «Διορισμός Υπουργών, Αναπληρωτών 
Υπουργών και Υφυπουργών (ΦΕΚ Α' 141/21.07.2012)» 

4. Την υπ’ αριθμ. 34240/06.07.2012 Απόφαση του 
Πρωθυπουργού και του Υπουργού Περιβάλλοντος 
Ενέργειας και Κλιματικής Αλλαγής «Καθορισμός αρ¬ 
μοδιοτήτων του Υφυπουργού Περιβάλλοντος Ενέργει¬ 
ας και Κλιματικής Αλλαγής Ασημάκη Παπαγεωργίου 
(ΦΕΚ Β' 2101/09.07.2012), όπως τροποποιήθηκε με την 
υπ’ αριθ. 15378/19-7-2012 όμοια απόφαση (ΦΕΚ Β'2166/ 
19-7-2012)» 

5. Τις διατάξεις του άρθρου 52 του Ν. 4001/2011 (ΦΕΚ 
Α' 179/22.08.2011). 

6. Τον Κώδικα Προμήθειας Ηλεκτρικής Ενέργειας σε 
Πελάτες (ΦΕΚ Β' 832/09-04-2013). 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

Με την παρούσα απόφαση καθορίζονται τα κριτήρια, 
οι προϋποθέσεις και η διαδικασία ένταξης ενός Πελάτη 
ηλεκτρικής ενέργειας στην έννοια των Ευάλωτων Πε¬ 
λατών, για την εφαρμογή των διατάξεων του Κώδικα 
Προμήθειας και ειδικότερα του Κεφαλαίου 6 αυτού. 

Αρθρο 2 

Έννοια Ευάλωτων Πελατών 

1. Για τους σκοπούς της παρούσας απόφασης, ως Ευά¬ 
λωτοι Πελάτες εννοούνται οι Οικιακοί Πελάτες ηλεκτρι¬ 
κής ενέργειας, κατά την έννοια της περίπτωσης (ιζ) της 
παραγράφου 1 του άρθρου 2 του Ν. 4001/2011 (εφεξής 
καλούμενοι «Πελάτες»), και αποκλειστικά σε σχέση με 
την κατανάλωση ηλεκτρικής ενέργειας που αφορά σε 
κάλυψη αναγκών της κύριας κατοικίας τους, εφ’ όσον 
εντάσσονται σε μία από τις κάτωθι κατηγορίες και εφ’ 
όσον η συνολική τετραμηνιαία κατανάλωσή τους δεν 
υπερβαίνει τα όρια κατανάλωσης που προβλέπονται 
για την αντίστοιχη κατηγορία. 

α) Α' ΚΑΤΗΓΟΡΙΑ: 

Πελάτες που έχουν ετήσιο συνολικό οικογενειακό 
φορολογούμενο πραγματικό ή τεκμαρτό εισόδημα, εκ¬ 
καθαρισμένο κατά το προηγούμενο του έτους ένταξης 
οικονομικό έτος, μικρότερο από 12.000 ευρώ, χωρίς τις 
εκάστοτε προβλεπόμενες μειώσεις εισοδήματος, προ¬ 
σαυξανόμενο κατά 50% στις περιπτώσεις όπου οι εν 
λόγω Πελάτες κατοικούν μόνιμα σε νησί με πληθυσμό 
κάτω από 3.100 κατοίκους. Το όριο αυτό προσαυξάνεται 
κατά 3.000 ευρώ για κάθε ένα από τα δύο πρώτα προ- 
στατευόμενα τέκνα του Πελάτη, όπως αυτά ορίζονται 
στον Κώδικα Φορολογίας Εισοδήματος. 

Το όριο τετραμηνιαίας κατανάλωσης είναι 1500 Κ\Λ/Ιί. 

β) Β' ΚΑΤΗΓΟΡΙΑ 

Πελάτες, οι οποίοι έχουν τρία προστατευόμενα τέκνα, 
όπως προκύπτει από την εκκαθαρισμένη φορολογική 
δήλωσή τους κατά το προηγούμενο του έτους ένταξης 
έτος και έχουν ετήσιο οικογενειακό φορολογούμενο 
πραγματικό ή τεκμαρτό εισόδημα, εκκαθαρισμένο κατά 
το προηγούμενο του έτους ένταξης οικονομικό έτος, 
μικρότερο από 23.500 ευρώ, χωρίς τις εκάστοτε προ¬ 
βλεπόμενες μειώσεις εισοδήματος. 

Το όριο τετραμηνιαίας κατανάλωσης είναι 1700Ι<\Λ/Γι. 

γ) Γ' ΚΑΤΗΓΟΡΙΑ 

Πελάτες, οι οποίοι είναι άνεργοι την 30η Νοεμβρίου 
του προηγούμενου του έτους ένταξης έτους για συνε¬ 
χές χρονικό διάστημα μεγαλύτερο των έξι (6) μηνών και 
έχουν ετήσιο συνολικό οικογενειακό φορολογούμενο 
πραγματικό ή τεκμαρτό εισόδημα, εκκαθαρισμένο κατά 
το προηγούμενο του έτους ένταξης οικονομικό έτος, 
μικρότερο από 12.000 ευρώ, χωρίς τις εκάστοτε προ¬ 
βλεπόμενες μειώσεις εισοδήματος, προσαυξανόμενο 
κατά 50% στις περιπτώσεις όπου οι εν λόγω Πελάτες 
κατοικούν μόνιμα σε νησί με πληθυσμό κάτω από 3.100 
κατοίκους. Το όριο αυτό προσαυξάνεται κατά 3.000 
ευρώ για κάθε ένα από τα δύο πρώτα προστατευόμενα 
τέκνα του Πελάτη, όπως αυτά ορίζονται στον Κώδικα 
Φορολογίας Εισοδήματος. Στο παραπάνω φορολογού¬ 
μενο εισόδημα δεν λαμβάνεται υπόψη το εισόδημα από 
μισθωτές υπηρεσίες του ανέργου που τυχόν συμπερι- 
λαμβάνεται στην παραπάνω δήλωσή του και αφορά την 
περίοδο που προηγήθηκε της περιόδου ανεργίας του. 

Το όριο τετραμηνιαίας κατανάλωσης είναι 1500Κ\Λ/Γι. 

δ) Δ' ΚΑΤΗΓΟΡΙΑ 

Πελάτες, οι οποίοι είναι άτομα με αναπηρία εξήντα 
επτά τοις εκατό (67%) και άνω ή τους βαρύνουν προ¬ 
στατευόμενα μέλη με αναπηρία εξήντα επτά τοις εκατό 
(67%) και άνω, όπως προκύπτει από την εκκαθαρισμένη 
φορολογική δήλωσή τους κατά το προηγούμενο του 
έτους ένταξης έτος και έχουν ετήσιο οικογενειακό φο¬ 


ρολογούμενο πραγματικό ή τεκμαρτό εισόδημα, εκκα¬ 
θαρισμένο κατά το προηγούμενο του έτους ένταξης 
οικονομικό έτος, μικρότερο από το όριο της Κατηγο¬ 
ρίας Β, χωρίς τις εκάστοτε προβλεπόμενες μειώσεις 
εισοδήματος. 

Το όριο τετραμηνιαίας κατανάλωσης είναι 1700Κ\Λ/Γι. 

ε) Ε' ΚΑΤΗΓΟΡΙΑ 

Πελάτες, οι οποίοι έχουν ανάγκη μηχανικής υποστή¬ 
ριξης με χρήση ιατρικών συσκευών, η οποία παρέχεται 
κατ’ οίκον και η οποία είναι απαραίτητη για τη ζωή 
τους ή τους βαρύνουν προστατευόμενα μέλη, που έχουν 
ανάγκη μηχανικής υποστήριξης με χρήση ιατρικών συ¬ 
σκευών, η οποία παρέχεται κατ’ οίκον και η οποία είναι 
απαραίτητη για τη ζωή τους, και έχουν ετήσιο οικογενει¬ 
ακό φορολογούμενο πραγματικό ή τεκμαρτό εισόδημα, 
εκκαθαρισμένο κατά το προηγούμενο του έτους έντα¬ 
ξης οικονομικό έτος, μικρότερο από 30.000 ευρώ, χωρίς 
τις εκάστοτε προβλεπόμενες μειώσεις εισοδήματος. 

στ) ΣΤ' ΚΑΤΗΓΟΡΙΑ 

Πελάτες, οι οποίοι έχουν συμπληρώσει το εβδομηκο¬ 
στό (70ό) έτος της ηλικίας τους, υπό την προϋπόθεση 
ότι δεν συνοικούν με άλλο πρόσωπο το οποίο δεν έχει 
συμπληρώσει το ως άνω όριο ηλικίας και επιπροσθέ¬ 
τους το ετήσιο συνολικό οικογενειακό φορολογούμενο 
πραγματικό ή τεκμαρτό εισόδημα, εκκαθαρισμένο κατά 
το προηγούμενο του έτους ένταξης οικονομικό έτος, 
είναι μικρότερο από 25.000 ευρώ, χωρίς τις εκάστοτε 
προβλεπόμενες μειώσεις εισοδήματος, προσαυξανόμενο 
κατά 50% στις περιπτώσεις όπου οι εν λόγω Πελάτες 
κατοικούν μόνιμα σε νησί με πληθυσμό κάτω από 3.100 
κατοίκους. 

Το όριο τετραμηνιαίας κατανάλωσης είναι 2.000 ΚίΑ/ό. 

η) Η' ΚΑΤΗΓΟΡΙΑ 

Πελάτες, οι οποίοι έχουν άνω των τριών προστα- 
τευόμενων τέκνων, με ετήσιο συνολικό οικογενειακό 
φορολογούμενο πραγματικό ή τεκμαρτό εισόδημα, εκ¬ 
καθαρισμένο κατά το προηγούμενο του έτους ένταξης 
οικονομικό έτος, μικρότερο από 26.500 ευρώ, χωρίς τις 
εκάστοτε προβλεπόμενες μειώσεις εισοδήματος, προ¬ 
σαυξανόμενο κατά 50% στις περιπτώσεις όπου οι εν 
λόγω Πελάτες κατοικούν μόνιμα σε νησί με πληθυσμό 
κάτω από 3.100 κατοίκους. Το όριο αυτό προσαυξάνεται 
κατά 3.000 ευρώ για κάθε ένα από τα πέμπτο και έκτο 
προστατευόμενα τέκνα του Πελάτη και κατά 1.500 ευρώ 
για κάθε ένα προστατευόμενο τέκνο πλέον του έκτου, 
όπως αυτά ορίζονται από τον Κώδικα Φορολογίας Ει¬ 
σοδήματος. 

Το όριο τετραμηνιαίας κατανάλωσης είναι 2.500 ΙάΛ/ίι. 

2. Σε περίπτωση που η συνολική τετραμηνιαία κατα¬ 
νάλωση Ευάλωτου Πελάτη για συγκεκριμένο τετράμηνο 
υπερβαίνει τα όρια κατανάλωσης, δεν εφαρμόζονται για 
το συγκεκριμένο τετράμηνο οι διατά-ξεις του Κώδικα 
Προμήθειας, και ειδικότερα οι διατάξεις του κεφαλαίου 
6, εφόσον η μέση τετραμηνιαία κατανάλωση σε ετή¬ 
σια κυλιόμενη βάση, βάσει καταμετρημένων ενδείξεων, 
υπερβαίνει τα όρια κατανάλωσης που προβλέπονται για 
κάθε κατηγορία δικαιούχου στο άρθρο 2. 

Αρθρο 3 

Διαδικασία ένταξης στο Μητρώο 

1. Ο Διαχειριστής Ελληνικού Δικτύου Διανομής Ηλε¬ 
κτρικής Ενέργειας (ΔΕΔΔΗΕ) τηρεί ενιαίο Μητρώο 
Ευάλωτων Πελατών, στο οποίο εντάσσονται, κατόπιν 

αιτήσεώς τους, Πελάτες που εμπίπτουν σε κάποια από 
τις κατηγορίες του άρθρου 2. 

2. Αιτήσεις για ένταξη στο Μητρώο Ευάλωτων Πελα¬ 
τών, κάθε ημερολογιακό έτος υποβάλλεται κατά το χρο¬ 
νικό διάστημα από την 1η Οκτωβρίου έως τη 15η Δεκεμ¬ 
βρίου κάθε έτους για ένταξη που θα πραγματοποιηθεί 
την 1η Ιανουάριου του επόμενου ημερολογιακού έτους. 
Για την πρώτη εφαρμογή οι αιτήσεις υποβάλλονται 
από τη δημοσίευση της παρούσας απόφασης έως την 
15.07.2013. Πελάτες, οι οποίοι έχουν ήδη ενταχθεί στο 
Κοινωνικό Οικιακό Τιμολόγιο, σύμφωνα με τα προβλε- 
πόμενα στην με την υπ’ αριθ. Δ5-ΗΛ/Β/Φ29/16027/6.8.10 
Απόφαση του Υπουργού Περιβάλλοντος, Ενέργειας και 
Κλιματικής Αλλαγής, όπως αυτή τροποποιήθηκε με τις 
υπ’ αριθ. Δ5-ΗΛ/Β/Φ29/6713/24.3.11 και Δ5-ΗΛ/Β/Φ1.20/ 
οικ. 878/17.1.13 όμοιες αποφάσεις, με τη δημοσίευση της 
παρούσας, εντάσσονται αυτόματα στο Μητρώο Ευάλω¬ 
των Πελατών, χωρίς να απαιτείται υποβολή σχετικής 
αιτήσεώς εκ μέρους τους. 

3. Αιτήσεις μπορούν να υποβάλλονται και μετά την πα¬ 
ρέλευση του παραπάνω χρονικού διαστήματος, η ένταξη 
όμως αυτών που πληρούν τα κριτήρια, σύμφωνα με το 
άρθρο 2, γίνεται για το υπολειπόμενο χρονικό διάστημα 
του έτους ένταξης μετά και την ολοκλήρωση του ελέγ¬ 
χου των στοιχείων. Ειδικά για αυτούς που υπάγονται 
στην κατηγορία Γ' (άνεργοι), στην περίπτωση υποβολής 
της αίτησης μετά την παρέλευση του παραπάνω χρο¬ 
νικού διαστήματος, πρέπει να έχουν συμπληρώσει έξι 
συνεχείς μήνες ανεργίας την τελευταία εργάσιμη μέρα 
του προηγούμενου της υποβολής της αίτησης μήνα και 
να πληρούν τα λοιπά κριτήρια σύμφωνα με το άρθρο 2. 

4. Οι αιτήσεις υποβάλλονται ηλεκτρονικά, απευθείας 
ή μέσω των προμηθευτών, στην ιστοσελίδα του ΔΕΔ- 
ΔΗΕ. Με την αίτηση ο αϊτών παρέχει εξουσιοδότηση για 
διασταύρωση των στοιχείων που δηλώνονται από τους 
αρμόδιους φορείς (Γ.Γ.Π.Σ. του Υπουργείου Οικονομικών 
και Ο.Α.Ε.Δ.) που πιστοποιούν την ένταξη του αιτούντος 
στην αντίστοιχη κατηγορία του άρθρου 2 της παρούσας. 
Η συγκατάθεση για τη συλλογή και επεξεργασία των 
στοιχείων αυτών λογίζεται ότι δίνεται με την ως άνω 
ηλεκτρονική αίτηση του αιτούντος. 

5. Αφού εξεταστούν τα σχετικά στοιχεία, ο αϊτών 
εντάσσεται στο μητρώο των Ευάλωτων Πελατών και 
ενημερώνονται σχετικά, αυτός και ο προμηθευτής του, 
από το ΔΕΔΔΗΕ. Εάν προκύψει από τον έλεγχο ότι δεν 
πληροί τα κριτήρια τότε ενημερώνεται για τους λόγους 
απόρριψης της αίτησής του. 

6. Όσοι έχουν ενταχθεί στο μητρώο των Ευάλωτων 
Πελατών δεν απαιτείται να υποβάλουν αίτηση για το 
επόμενο έτος, με εξαίρεση τους δικαιούχους της πε¬ 
ρίπτωσης ε) της παραγράφου 1 του άρθρου 2. Σε κάθε 
περίπτωση μεταβολής των στοιχείων που έχουν δηλω¬ 
θεί απαιτείται η υποβολή νέας αίτησης. 

7. Επανέλεγχος των προϋποθέσεων ένταξης στο Μη¬ 
τρώο Ευάλωτων Πελατών, για όσους έχουν ήδη εντα¬ 
χθεί σε αυτό, διενεργείται από τον ΔΕΔΔΗΕ, το μήνα 
Δεκέμβριο κάθε έτους. Εφόσον από τη διενέργεια του 
ελέγχου αυτού προκύπτει ότι για κάποιους Πελάτες 
δεν πληρούνται οι προϋποθέσεις ένταξης στο Μητρώο 
Ευάλωτων Πελατών για το επόμενο ημερολογιακό έτος 
αυτοί απεντάσσονται από το Μητρώο. 

8. Ο Ευάλωτος Πελάτης πρέπει να έχει λογαριασμό 
ηλεκτρικού ρεύματος στο όνομά του. Σε περίπτωση που 


ο μετρητής δεν αντιστοιχεί στον Ευάλωτο Πελάτη, πρέ¬ 
πει πριν την υποβολή της αίτησης για την ένταξη του 
στο Μητρώο Ευάλωτων Πελατών, αυτός να προχωρήσει 
στις απαιτούμενες κάθε φορά διαδικασίες, ώστε ο λο¬ 
γαριασμός να εκδίδεται στο όνομά του, στη διεύθυνση 
της κύριας κατοικίας του. Ο ΔΕΔΔΗΕ ελέγχει ότι κάθε 
Ευάλωτος Πελάτης καταχωρείται στο Μητρώο για μία 
μόνο παροχή. 

Αρθρο 4 

Απαιτούμενα δικαιολογητικά 

1. Οι αιτήσεις για την ένταξη στο Μητρώο Ευάλω¬ 
των Πελατών υποβάλλονται εντός των προθεσμιών και 
σύμφωνα με τη διαδικασία που προβλέπεται στο προ¬ 
ηγούμενο άρθρο και διαβιβάζονται στον ΔΕΔΔΗΕ, για 
έλεγχο πληρότητας των προϋποθέσεων υπαγωγής στο 
Μητρώο, σε συνεργασία με την Γενική Γραμματεία Πλη¬ 
ροφοριακών Συστημάτων του Υπουργείου Οικονομικών 
και τον Οργανισμό Απασχόλησης Εργατικού Δυναμικού 
(ΟΑΕΔ). 

Μαζί με τις αιτήσεις οι αιτούντες οφείλουν να συνυ¬ 
ποβάλλουν: 

α. Στοιχεία της αστυνομικής τους ταυτότητας 

β. Στοιχεία λογαριασμού ηλεκτρικού ρεύματος στο 
όνομά τους ή της /του συζύγου 

γ. Τον αριθμό φορολογικού μητρώου (ΑΦΜ) τους και, 
αν είναι έγγαμοι, και τον ΑΦΜ του/της συζύγου τους. 

2/Ενα (1) μήνα το αργότερο μετά την υποβολή των 
αιτήσεων εντός της προθεσμίας που προβλέπεται στο 
άρθρο 3 της παρούσας και σε κάθε περίπτωση χωρίς 
καθυστέρηση εντός του αναγκαίου χρόνου, ώστε οι 
αιτούντες να μπορούν να εντάσσονται στο Μητρώο 
την 1η Ιανουάριου κάθε έτους, ο ΔΕΔΔΗΕ διαβιβάζει 
στη Γενική Γραμματεία Πληροφοριακών Συστημάτων 
του Υπουργείου Οικονομικών, για διασταύρωση και επι¬ 
βεβαίωση, τα στοιχεία των Πελατών που υποβάλλουν 
εμπρόθεσμα αίτηση σύμφωνα με τα παραπάνω και τα 
οποία σχετίζονται με τις προϋποθέσεις ένταξής τους 
στις κατηγορίες του άρθρου 2 της απόφασης αυτής. 

Ειδικότερα, διασταυρώνονται στοιχεία που αφορούν 
το ετήσιο οικογενειακό εισόδημα ανάλογα με την κατη¬ 
γορία δικαιούχων, καθώς και στοιχεία που αφορούν την 
αναπηρία για την κατηγορία Δ' (άτομα με αναπηρία). 

Ειδικά για την κατηγορία Γ' (μακροχρόνια άνεργοι) 
διαβιβάζονται από τον ΔΕΔΔΗΕ εντός της προθεσμίας 
του πρώτου εδαφίου της παρούσας παραγράφου για 
διασταύρωση στοιχεία στον Οργανισμό Απασχόλησης 
Εργατικού Δυναμικού (ΟΑΕΔ) σχετικά με το χρονικό 
διάστημα κατά το οποίο είναι άνεργοι οι αιτούντες. 

3. Το αργότερο εντός δεκαπέντε (15) ημερών από τη 
διαβίβαση των ανωτέρω στοιχείων από τον ΔΕΔΔΗΕ 
και σε κάθε περίπτωση χωρίς καθυστέρηση εντός 
του αναγκαίου χρόνου, ώστε οι αιτούντες να μπορούν 
να εντάσσονται στο Μητρώο την 1η Ιανουάριου κάθε 
έτους, οι υπηρεσίες που αναφέρονται στην παράγραφο 
2 (ΟΑΕΔ και Γ ενική Γ ραμματεία Πληροφοριακών Συστη¬ 
μάτων του Υπουργείου Οικονομικών) αποστέλλουν στον 
ΔΕΔΔΗΕ κατάλογο με τους αιτούντες που πληρούν τις 
προϋποθέσεις ένταξης ένταξής τους στις κατηγορίες 
του άρθρου 2 της απόφασης αυτής, βάσει των στοιχείων 
που έχουν επιβεβαιωθεί από το αρχείο τους. 

4. Ειδικά για την κατηγορία Γ' (μακροχρόνια άνερ¬ 
γοι) τα στοιχεία που αποστέλλονται από τον ΟΑΕΔ 

στον ΔΕΔΔΗΕ, διαβιβάζονται στην συνέχεια από αυτούς 
εντός δεκαπέντε (15) ημερών και σε κάθε περίπτωση 
χωρίς καθυστέρηση, ώστε οι αιτούντες να μπορούν να 
εντάσσονται στο Μητρώο την 1η Ιανουάριου κάθε έτους, 
στη Γενική Γραμματεία Πληροφοριακών Συστημάτων για 
τη διασταύρωση των λοιπών στοιχείων που απαιτού¬ 
νται για την ένταξη στο Μητρώο, σύμφωνα με τα δύο 
πρώτα εδάφια της παραγράφου 2. Η Γ ενική Γ ραμματεία 
Πληροφοριακών Συστημάτων αποστέλλει κατάλογο με 
τους δικαιούχους μακροχρόνια άνεργους το αργότερο 
εντός δεκαπέντε (15) ημερών και σε κάθε περίπτωση 
χωρίς καθυστέρηση, ώστε οι αιτούντες να μπορούν να 
εντάσσονται στο Μητρώο μέχρι την 1η Ιανουάριου κάθε 
έτους, βάσει και των στοιχείων που επιβεβαιώνονται 
από το αρχείο Ολοκληρωμένου Πληροφοριακού Συστή¬ 
ματος Φορολογίας που τηρείται από αυτήν. 

5. Επιπρόσθετα για την κατηγορία Ε' (άτομα που 
χρήζουν μηχανικής υποστήριξης), κατά την υποβολή 
των αιτήσεων οι αιτούντες οφείλουν να δηλώνουν, με 
βάση τις διατάξεις του Ν. 1599/1986, επιπλέον των όσων 
περιγράφονται στην παράγραφο 1: 

α. τον Αριθμό Μητρώου Κοινωνικής Ασφάλισης (ΑΜΚΑ) 
τους, καθώς και τον ΑΜΚΑ που προσώπου που χρήζει 
μηχανικής υποστήριξης, εφ’ όσον είναι άλλος από τον 
Πελάτη 

β. τον ασφαλιστικό τους φορέα 

γ. τον αριθμό πρωτοκόλλου βεβαίωσης του κρατικού 
ασφαλιστικού φορέα, στον οποίο υπάγεται ο ασθενής, 
με την οποία πιστοποιείται η ανάγκη κατ’ οίκον χρήσης 
συσκευής μηχανικής υποστήριξης απαραίτητης για τη 
ζωή του ασθενούς. Στην περίπτωση που ο ασθενής είναι 


ανασφάλιστος, τον αριθμό πρωτοκόλλου βεβαίωσης 
αντίστοιχου περιεχομένου από κρατικό νοσοκομείο 
δ. ότι έχουν στην κατοχή τους την ανωτέρω βεβαίωση. 
Οι Ευάλωτοι Πελάτες οφείλουν να διατηρούν το πρω¬ 
τότυπο της σχετικής βεβαίωσης και όλων των λοιπών 
σχετικών εγγράφων για όσο διάστημα είναι ενταγμένοι 
στο Μητρώο και να τα προσκομίζουν σε περίπτωση 
σχετικού ελέγχου. Η ύπαρξη και η ακρίβεια του περιε¬ 
χομένου της βεβαίωσης και η ακρίβεια των δηλούμενων 
στοιχείων μπορεί να ελεγχθεί από τις αρμόδιες υπηρε¬ 
σίες με βάση το αρχείο άλλων υπηρεσιών. 

6. Τέλος για την κατηγορία ΣΤ' (άτομα που έχουν συ¬ 
μπληρώσει το εβδομηκοστό (70ό)έτος της ηλικίας τους), 
για την υποβολή των αιτήσεων οι αιτούντες οφείλουν 
να δηλώνουν, με βάση τις διατάξεις του Ν. 1599/1986, 
επιπλέον των όσων περιγράφονται στην παράγραφο 1: 

α. τον Αριθμό Μητρώου Κοινωνικής Ασφάλισης (ΑΜΚΑ) 
τους και τον ΑΜΚΑ όλων των συνοικούντων με αυτούς 
β. ότι δεν συνοικούν με άλλο πρόσωπο το οποίο δεν 
έχει συμπληρώσει το ως άνω όριο ηλικίας 

Αρθρο 5 

α) Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

β) Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2013 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 

